
De paruo et exigui pretii carmine scripturus sum, quod, 
quam uerum sit illud Ouidii habent sua. fata libelli’, plenis- 
sime ostendit; Sulpiciae quae uocatur satiram dico, quam 
cura ueteres philologi miro amore amplexi essent fouissentque 
(cuius amoris testimonia extant editiones plurimae, de qua- 
rum potissimis cf. Otto lahnius in luuenalis editione minore, 
Berol. 1868, praef. p. 10 sq,), nostra aetate fere contemptui 
habuerunt, certe paucissimi eique ipsi obiter tantum et data 
occasione libello enarrando uel emendando studuerunt, quin 
eo usque despicatus iste processit, ut nuperrime Io. Com. 
Ger. Boot Batauus carmen tam inelegans suo sibi iure anti- 
quitati abnegare uideretur [cf. eius commentatio academiae 
Nederlandorum actis inserta 'de Sulpiciae quae fertur satira’, 
Amstelodami 1868]. uaria de hoc commento iudicia prolata 
sunt: impugnabant illud tres, quantum equidem scio, uiri 
docti. Dominicus Carutti Italus ['Sulpiciae Caleni satira. Rec. 
D. C. Augustae Taurinorum 1872], Martinus des Amorie van 
der Hoeven Batauus*) [De Gids, tom. IV, Amstel. 1868, 
p. 408 — 410|, Lucianus denique Mueller nostras [comm. Lucii, 
p. 283 : ‘cuius (Sulpiciae) spurium et saec. XV ab Italo nes- 
cio quo conscriptum carmen nuper inepte, ut solet, statuit 
Bootius Amstelodaraensis’]; fautor sane quam grauissimus ex- 

*) huius recensionis notitiam I. C. Vollgraffio amico Capitolino debeo, 
excerpta humanissime Guil. du Bieu misit. 

titit eidem Guil. Sig. Teuffel in egregio quem de historia Iit- ' 
terarum Romanarum conscripsit libro [p. 645 ed. pr.]. itaque 
cum uerendum sit, ne auctoritati, qua merito hic uiri claris- ’ 
simi liber floret, obsecuti iam plurimi, quibus neque tempus 
neque animus est acrius in hanc quaestionem inquirendi, ^ 
carmen uere antiquum pro spurio habeant et supposito, ego - 
haud ab re duco, oblata scribendi opportunitate totam rem J 

I 

retractare atque ostendere quam sint futtiles et reiectaneae j 
Bootii rationes tantum non omnes, cum praesertim carmini 
ipsi hanc nostram opellam haud inutilem fore confidam, quodsi 
Teuflfelii sententiam mutare mihi continget, operae pretium ; 

tulisse uidebor. I 

( 

Fundamentum opinioni suae inde petiit Bootius, quod * 

nemo adhuc poematium nostrum in codice aliquo manuscripto i 

1 

inuenit. primum enim editum est Uenetiis anno 1498 in libro 
qui nobilium aliquot poetarum Italorum carmina complecti- 
tur*). ibi in quinti quaternionis pagina ultima legitur: 

Hoc uolumine haec continentur Opuscula 

Gregorii Tipherni Poetae clariss. Opuscula 

louiani Pontani Umbri Poetae Nenia 

louiani Pontani Poetae Epigraraata quaedam 

Fracisci Octauii Poetae de amorib’ epl’ae elegatissimae 

Sulpitiae Carmina. LXX. quae fuit Domitiai temporibus 

Nuper per Georgii Merulae opera in lucem Edita. 

•Impressum Uenetiis per Bernhardinu Uenetu. 

Anno Domini. M. CCCC. XCVIH. 

Mensis lunii Die undecimo. i 

eodem fere tempore, quo editio Ueneta prodiit, iterum satira ' 
excusa est in editione Ausonii Parmensi a Thadaeo Ugoleto 
instituta, cui subscriptum est: 'Impressum Parmae per Ange- 

*) huius libri rarissimi exemplar Gottingense Antonio Ellettio, uiro cla- 
rissimo, intercedente lenam transmissum accuratissime contuli. 

Ium Ugoletum Parmensem Anno Domini 1499. Die. X. mensis 
Iulii’*). praeterea haec editioni Parmensi subiecta sunt: 
Expliciunt Opera Ausonii poetae celeberrimi fragmetata: 
quae temporum incuria ad nos peruenerunt a Thadeo Ugo- 
leto Parmensi diligenter recognita. 

Idem Thadeus addidit eiusdem Ausonii opuscula infra- 
scripta. Epigrammata uidelicet nonulla. 

Epistolam ad Paulinum. 

Periochen Homericam. 

Mosella 

Opusculum de ludo Septem sapientum. 

Catalogum nobilium Urbium. 

Sulpitiam. 

Atq; aliqua Ausonii Epigramata: quae dicunt’ e bibliotheca 
Georgii Alexandri fluxisse. 

quod ad editionis Uenetae attinet uerba supra adlata ‘Sul- 
pitiae carmina. LXX. quae fuit Domitii temporibus Nuper per 
Georgii Merulae opera in lucem Edita’, haec Bootius scribit 
[p. 21]: "indoctus editor, qui ex uno carmine septuaginta uer- 
suum fecit carmina LXX, putauit se nouo inuento maiorem 
fidem facturum, si a Georgio Merulo repertum et in lucem 
protractum fingeret, nam Merula scriptores de re rustica, 
Plauti fabulas, Martialem aliaque e libris mss. primus edi- 
derat atque paulo ante mortem codices in coenobio Bobiensi 
peruolutasse putabatur\ inductus ille Tiraboschii [storia della 
letter. Ital. VI p. II p. 744] uerbis his: "a lui [sc. Merulae] 
par che debbasi attribuir la scoperta di moltissimi codici 
fatta nel monastero di Bobbio 1’anno 1494, di cui paria il 
Uolterrano’. 

*) cam priailegium huic editioni praemissum datum sit *Die XXVIII 
lulii MCCCCLXXXX oct&uo’, apparet iam anno 1498 recensionem. a Thadaeo 
absolutam fuisse; quare editio Parmensis non potest pendere a Ueneta. 

1 * 

Sed enim reuera Georgii Merulae Alexandrini opera plu- 
rimos libros in bibliothecae Bobiensis scriniis latitantes luci 
esse redditos, id extra omnem dubitationem ponunt uerba 
Georgii Galbiati editioni principi Terentiani Mauri ab eo factae 
praemissa haec [cf. Terent. Maur. ed. C. Lachmann, p. 1111] : 
‘cum Bobii in coenobio diui Columbani iussu eruditissimi Me- 
rulae chronica et Caesarum diplomata euoluerem , . . . multa 
nobilium scriptorum uolumina (reliquiae erant Longobardo- 
rum) ex carcere perpetuo et tenebris in lucem eduxi’, neque 
ambiguum est quisnam fuerit ille Merula, siquidem in priui- 
legio a Ludouico Maria Sfortia, duce Mediolanensi, anno 1496 
dato et Galbiati praefationi praemisso [Lachm. p. III] haec 
extant: ‘cum superiori anno, auctore doctissimo quondam 
uiro domino Georgio Merula Alexandrino, Georgius Galbiatus 
eius amanuensis inuenerit atque ex squalore et situ eruerit 
sex annotatos infra grammaticos’ [Terentianum scilicet Mau- 
rum, Fortunatianum de carminibus Horatii, Uelium Longum 
de orthographia. Adamantinum de orthographia. Catholica 
Probi, Cornelii Frontonis elegantias], itaque Galbiatus ex 
omni numero auctorum a se inuentorum scripta ad gramma- 
ticam latinam spectantia quae ederet sibi elegit: de ceteris 
illis ‘nobilium scriptorum uoluminibus’ extat testimonium iam 
a multis in partes uocatum Raphaelis Uolaterrani in com- 
mentariorum urbanarum libro quarto [folio LVI primae edi- 
tionis Romanae anni 1506; cf. Lachm. 1. 1. p. V]: ‘Bobium 
ad Appennini iuga situm ubi nobile Coenobium a Theodolinda 
regina longobardorum extructum. Hic anno M. CCCCLXXXXIII 
huiuscemodi libri reperti sunt. Rutilius Naumatianus. He- 
roicum Sulpici carmen. LXX. epigrammata Terentianus Mau- 
rus de litteris syllabis et metris omnis generis: Cesius: Bas- 
sus: Ueluis longus de orthographia: Adamantius: Martyrius 
de. B. littera et muta. v. uocali: Probi, catholica Corneli 

Frontonis elegantiae latinae quorum bona pars his 

annis proximis a meo Municipe Thoma Phaedro bonarum ar- 
tium professore est aduecta in urbem". 

Hic cum commemorentur eadem quae Galbiatus Bobii se 
reperisse adfirmat scripta, puta Terentianum Maurum alios- 
que grammaticos, nihil obstat quominus 'multa" illa 'nobilium 
scriptorum uolumina" ea fuisse statuamus quae enumerat 
Uolaterranus. nam Ludouicus Sfortia, cum in priuilegio isto 
a. 1496 dato 'superiori anno", id est, a. 1495 codices illos 
repertos esse dicat, aperte errat, propterea quod Merulam 
iam mense Martio anni 1494 mortem obiisse sat constat 
[cf. Tiraboschius 1. 1. p. 746]. fidem igitur habeamus Raphaelis 
editioni principi (nam posteriores annum 1494 praue exhibent) 
anno 1493 inuentura adsignanti. quid autem apud Uolaten^a- 
num sibi uolunt uerba illa 'heroicum Sulpici carmen. LXX"? 
recte, puto, uiri docti, cum Sulpicius heroici carminis auctor 
plane sit ignotus, 'Sulpici" uel tjpothetae uel ipsius Uolater- 
rani culpa ex 'Sulpicie" corruptum esse censuerunt recteque 
eidem LXX numerum ad libellum nostrum septuaginta uer- 
sibus constantem rettulerunt, quem numerum ne ad id quod 
sequitur 'epigrammata" pertinere putes, ea re prohiberis quod 
illa XXIV numero fuisse infra uidebimus. ceterum paene ad- 
ducor ut credam Sulpiciae uersus eo fere titulo fuisse insig- 
nitos in codice Bobiensi, qualem exhibet Raphaelis index, 
scilicet hoc: 'heroicum Sulpicie carmen. LXX". nam ita demum 
explicari potest, quomodo non tam indoctus quem Bootius 
uocat, quam inductus librarii nimia breuitate editor Uenetus 
imprimendum curauerit: 'Sulpiciae carmina. LXX". sed iam 
uidendum est de ceteris editionis Uenetae uerbis his: 'Nuper 
per Georgii Merulae opera in lucem edita", cum autem ipsum 
Merulam nunquam carmen emisisse pro explorato possit ha- 
beri*), uerba 'in lucem edita" pro 'in lucem eruta" accipienda 

*) nam Bootium ita ratiocinantem [p. 21] : *si (Sulpiciae satira a Merula) 

esse patet, neque enim mirabimur, Merulae contigisse inuenti 
gloriam quae proprie debebatur amanuensi eius Galbiato. cui 
nostrae interpretationi fauent eiusdem editionis Uenetae uerba 
carminibus Pontani (nam haec excipit Sulpicia) subiecta haec: 
‘Sulpitiae carmina quae fuit Domitiai temporibus nuper a Geor- 
gio Merula Alexandrino cu aliis opusculis reperta\ porro sci- 
mus, Merulam nonnullos scriptores Bobii repertos sibi edendos 
quasi reseruasse. ita certe Galbiatus in fine praefationis ad 
Terentianum: 'quod uero nobis superfuit, diligentia et acri 
iudicio Merulae . . . peremendatum accipies\ et Politianus in 
epistula ad Merulam missa [cf. Politiani epist. lib. XI 2 fin.] 
haec scribit: 'illud me fateor ualde mirari, scripsisse ad me 
familiares quosdam tuos . . . te . . sustulisse animos de libellis 
quibusdam modo repertis .... cur tantum libris iis censeri te 
postulas, quos auspicio Ludouici Sfortiae sapientissimi prin- 
cipis inueneris? cuius tu beneficium si supprimes, quod pa- 
tere quam latissime debet, magnam profecto in te calumniam 
concitabis\ cui ita respondit Merula [ibid. ep. 5 fin.]: 'caete- 
rum ut ad libros redeam, quos auspicio Ludouici principis 
excellentissimi a situ et propinquo interitu uindicauimus, quid 
reum calumniae me facis? quasi beneficium supprimere uelim. 
publicaui auctorum nomina et operum titulos, gestiunt credo 
umbrae et scriptorum manes, ad quos diligentiam et fidem 
Merulae iam peruenisse puto, an existimas ex ingenio, si non 
tuo, certe multorum me esse qui, si thesauros hos inuenis- 
sent, iterum eos defodissent?’ hic de codicibus Bobii repertis 


inuenta fuisset, mirum eam non legi in Ausonii editione quae prodiit Medio- 
lani apud Ulricum Scinzenzeller 1497 cum praefatione Georgii Merulae’ non 
est quod pluribus refellam, siquidem neque mihi neque uero Caruttio plurimas 
Italiae bibliothecas perscrutantibus hanc editionem oculis inspicere licuit neque 
Bootius eius exemplar potuit nancisci, itaque pro fabula typographica habenda 
est; cf. Caruttius 1. 1. p. 9 et 25. 

agi in propatulo est; quippe eius rei rumor late dispersus 
hominum expectationes mire excitauerat. sed simul inde luce 
fit clarius, Merulam librorum illorum nonnullos domum suam 
abstulisse [cf. et Am. Peyron, Cic. fragm. p. Scaur. p, XXI] 
ibique retinuisse, eo scilicet consilio, ut quae ipse euulgare 
animum induxerat ea ne alius praeoccuparet, sed quominus 
ipse ederet, morte prohibitus est; nam uno mense, postquam 
respondisset Politiano, diem supremum obiit, qua in re illud 
ualde dolendum est, quod ad quosnam codices eius peruene- 
rint ignoratur, quamquam a uerisimilitudine non plane aber- 
rare nos putamus, si eos uel ad Merulae amicos iure here- 
ditatis delatos uel Ludouici Sfortiae, cuius auspiciis coeno- 
bium Bobiense perquisitum esset, bibliothecae insertos asseri- 
mus. sed utut haec res se habet, coniunctis Uolaterrani et 
editoris Ueneti testimoniis non iam in dubium uocari potest, 
lectam fuisse in codice quodam Bobiensi Sulpiciae satiram, 
cum praesertim leue ac friuolum sit hominibus nullo falsa- 
tionum crimine oppressis negare fidem. 

Difficilior est quaestio de codice ab Ugoleto adhibito, 
nam concedendum est Bootio, uerba ad calcem editionis Par- 
mensis [cf. supra] adiecta: ‘'atque aliqua Ausonii Epigram- 
mata: quae dicuntur e bibliotheca Georgii Alexandrini flu- 
xisse' non posse simul ad Sulpiciae quae praecedit satiram 
referri, nam p. LXXV'’ eiusdem editionis post uerba ‘finiunt 
Sulpitiae dicta' subicitur ‘epigrammata Ausonii quae feruntur 
emanasse e bibliotheca Georgii Alexandrini Uiri de lingua 
latina Benemeritf. ad sola igitur epigrammata haec uerba 
pertinent, quae cur addita sint breuiter dicam, sedecim 
ex illis XXIV epigrammatis iam uulgata sunt in Ausonii 
editione Ueneta anni 1496, in cuius praefatione Bartholomeus 
quidam Merula Auancio editori haec scribit: ‘ego uero eidem 
[Tacuino bibliopolae] tua causa polliceor me daturum esse 

nonnulla ipsius Ausonii poetae epigrammata in calce operis 
collocanda, quae superioribus annis elegantissimus poeta no- 
ster ueronensis Dominus Franciscus Nursius a Secretis excel- 
lentissimae Corneliae gentis Keginae Cypri Mediolani inuenit, 
meque pro mutua beneuolentia, quae summa est inter nos, 
illis libenter impertiuit Uolo igitur ut, quae alii occultant, 
mihi sint cum omnibus communia". Mediolani igitur cum 
Nursius epigrammata illa a possessore suo occultata inuenisse 
dicatur, ultro mihi suspicio orta est, in Georgii Merulae 
bibliotheca furtim ea descripsisse Nursium. qua cum con- 
iectura egregie facit temporis computus. nam qui a. 1496 
scripsit 'superioribus annis", potuit cogitare de anno 1493 
uel 1494. haec igitur XVI epigrammata ab Ausonii Ueneta 
anni 1496 primum exhibita cum fama ferret ex Georgii Me- 
rulae bibliotheca fluxisse, quid mirum est eius rei commemo- 
rationem fecisse Thadaeum ut, quemadmodum Caruttius cete- 
roquin de hac quaestione aliter arbitratus [1. 1. p. 26J bene 
dicit, primo ac uero repertori illa restitueret? sed unde octo 
epigrammata, quae sedecim illis noua adiecit, acceperit non 
magis exposuit Thadaeus quam unde Sulpiciam, sed hanc 
quoque difficultatem tollere posse mihi uideor. ante omnia 
autem tenendum est, Th. Ugoleti fidem extra omnem dubi- 
tationem esse positam, ut de eo tamquam carminis nostri 
auctore nemo bene sanus cogitaturus sit. itaque cum neque 
illud statuere liceat, ex Ueneta anni 1498 Sulpiciam esse 
repetitam [cf. notulam p. 3], consectarium est, ex libro aliquo 
mss. eam protulisse Ugoletum. qui cum in praefatione affir- 
met se ad ludum septem sapientum et catalogum nobilium 
urbium emendandos usum esse codice optimo a Tristano 
Chalco sibi suppeditato cumque in editione ipsa ludum et 
catalogum primum Sulpicia, deinde epigrammata illa XXIV 
sequantur, haec duo quoque opuscula ex ipso Chalci codice 

prodiisse mihi quidem uerisimillimum est. quid enim? nisi 
in Ausonii codice inuenerat, quo tandem iure in Ansonii edi- 
tione Sulpiciam excudendam curauit Ugoletus? nam Beru- 
hardinum illum Uenetum bibliopolam, qui immixto nouellis 
poetis carmine antiquo atque inedito splendorem aliquem libro 
suo adicere uoluit, facile excusabimus : in Ugoletum, strenuae 
et accuratae doctrinae uirum, non cadit talis ratio, sed uide 
mihi porro. Chalci codicem ludum et catalogum continentem 
adhibuit Thadaeus, in huius editione ludus catalogus Sulpicia 
epigrammata sese excipiunt, in libro Bobiensi fuisse Sulpi- 
ciam et epigrammata Uolaterranus est auctor: nonne hinc 
maxime fit probabile, Chalci codicem et librum Bobiensem 
unum fuisse eundemque? cum autem nobis posteris semper 
conflictandum sit cum pessima illa anteriorum editorum con- 
suetudine nihil certi de codicibus adhibitis tradendi, noli pre- 
mere quod non uerbis apertis affirmat Ugoletus de Sulpicia 
et octo nouis epigrammatis in Chalci codice extantibus: ille 

solummodo quae Ausonii opera iam nota quibus nouis sub- 

^ < 

sidiis innixus emendatiora dederit, in praefatione sua docet 
lectores, multo uero minus urguendum est, Uolaterranum 
cum Sulpiciam et epigrammata commemoret plane tacere de 
Ausonio : nam ille scriptores nouos et antehac incognitos Bobii 
repertos enumerat, supra autem [p. 7] ostendi, Georgium Me- 
rulam plures codices Bobienses domi suae retinuisse, inter 
quos librum illum Sulpiciam epigrammataque continentem 
fuisse eo fit probabile, quod inde Nursius sedecim ex his de- 
scripsit. Merulae libros uel ad eius amicos uel in Ludouici 
Sfortiae bibliothecam uenisse itidem supra posui, potuit igitur 
Tristanus Chalcus, quem discipulum et successorem Merulae 
fuisse tradit Saxius [onom. litter. II, 499] codicem illum here- 
ditate accepisse, potuit etiam intercedente parente suo Bar- 
tholomeo Chalco, secretario ducali, [de quo cf. Tiraboschius 

1. L VI p. I p. 18] ex Ludouici Sfortiae bibliotheca sibi com- 
modatum Ugoleto utendum praebere, has ratiocinationes meris 
coniecturis superstructas esse nemo melius intellegit memet 
ipso, sed easdem, cum alia ex alia sit ducta singulaeque in- 
uicem sese tueantur, probabilitate haud carere mihi conces- 
suros confido peritos harum rerum iudices. primae igitur 
huius dissertationis nostrae partis haec est summa: secun- 
dum testimonia Rapkaelis Volatei'rani et Beimhardini edi- 
toris Ueneti non potest negari, Sulpiciae satiram extitisse 
in codice Bobiensi, hoc eodem codice probabile est usum 
esse Tkadaeum Ugoletum in editione Parmensi, sed ante- 
quam ex his dumetis ad amoeniores regiones pedem profe- 
ram, duas res uideo breuiter mihi tangendas esse, nam dixerit 
quispiam: si libellus noster in chartula Bobiensi legebatur, 
cur illum non indicat librorum, qui in diui Columbani coenobio 
asseruabantur, inuentarium ab Am. Peyronio [Cic. fragm. pro 
Scauro pp. 1 — 68] publici iuris factum? cui ipse respondebit 
Peyronius [praef. p. XXXIIIj: ‘uniuersos, quotquot in scriniis 
asseruabantur, codices satis apte et perspicue describit; neuti- 
quam uero librorum lacinias quae paucis foliis constarent^ 
quod bene quadrat in codicem, qualem mihi cogitatione fingo, 
Ausonii ludum et catalogum ac praeterea Sulpiciam epigram- 
mataque continentem, haud paucos autem auctores a Uola- 
terrano nominatos in inuentario isto circa ecclesiastica ma- 
xime scripta uersanti frustra itidem quaeres, at inquit Bootius 
fp. 18]: ‘nonne inter codices uenerandae antiquitatis, qui Bobii 
seruati sunt, etiam recentiores chartas fuisse uerisimile est?^ ' 
sane uerisimillimuni est; sed enim nostrum poema in codice 
non saeculi XV, sed antiquo et characteribus langobardicis, 
ut plerique alii Bobienses, exarato extitisse, artis palaeo- 
graphicae gnaris sat patet, certe langobardicam scripturam 
redolent litterulae ‘u’ et ‘a’ inter se mutatae [u. 25 ‘studio* 

pro ‘stadio^ u. 45 'numantiDas libycasque^ pro ‘numantinus 
libycusque^] itidemque 'f* et ‘p" permixtae [u. 35 ‘inferat’ 
pro ‘imperat’], talibus uero minutiis impostorem nescioquem 
- studuisse quo nobis offucias faceret, credat ludaeus Apella, 
non ego. 

lam ad carmen ipsum transeamus, de quo ita Bootius 
[p. 9]: ‘in tantillo carmine inueniuntur uitia metrica, errores 
in rebus historicis, comparatio inepta, quaedam barbare, non- 
nulla mire, permulta noue, plurima tam obscure dicta, ut di- 
uinatione opus sit ad mentem scriptoris eruendam’, grauis 
accusatio, fateor; qua tamen ipsa, ni fallor, egregie libelli 
genuina ex antiquitate origo uindicatur. quid enim? tune ul- 
lum saeculi XV Italum doctum tam malum carmen condidisse 
censes? lege poemata eorum: adeo sunt culta et tersa et Oui- 
diana elegantia (cuius in nostro nec uola nec uestigium) fusa 
omnia, ut talem qualem Bootius describit fetum nemo, nisi 
cum risu et contemptu exceptus, emittere potuerit, sed neque 
antiquitati illa barbaries, quam sane ut nunc legitur libellus 
praefert, potest adscribi: solis debetur medii aeui monachis, 
certe ego, cum lahnii - usus editione identidem perlegerem 
carmen plurimasque eius difficultates interpretando tollere 
studerem, plerumque operam meam uanam inutilemque esse 
cognoui. deinde uero hoc atque illo loco coniecturam temp- 
tanti cum non deesset successus cumque ex facie turpi et 
deformi iam qiiasi pellucere uiderem formam honestam et 
candidam, intellexi quid factu esset opus, pertractato autem 
cum cura toto canniUe, undique collegi quae priores editores 
uel critici adnotauerant. ex quibus tamen, ut uerum fatear, 
parum utilitatis redundat, nemo enim ea, qua oportebat, uel 
iudicii libertate uel sermonis latini notitia instructus ad li- 
bellum accessit itaque nobis propositum est, in commentario 
quod iam exhibemus, quid poetria Romana dicere, quid non 

dicere potuerit, disquirere simulque, quidquid ad explicandos 
illius uersus commemoratu haud inutile uidebatur, afferre, 
omnes denique locos, qui ex priorum poetarum imitatione 
fluxerunt, sedulo indicare. 

Male et contra uetustissimarum editionum fidem carmen 
'satira^ inscriptum est. hinc factum enim est, ut, cum illam 
quam a satirico iure expectamus acerbitatem frustra quae- 
rerent, nonnulli, velut Casaubonus, iniquius de eo ferrent 
iudicium. est autem de hominum litteratorum philosophorum- 
que sub Domitiano persecutione deque periculis Sulpiciae 
marito ingruentibus querimonia, ut etiam Musae uerba [u. 68 
'pulchrum dolorem"] innuunt, hinc, si titulo opus est, reuo- 
carim illum quem iam in codice Bobiensi libellus prae se 
tulit: 'heroicum Sulpiciae carmen". 

U. 1, 2 [ed. lahnj : Musa^ (juibus mmeiis heroas et arma 
frequentas, fabellam permitte mihi detexere pacis, uerba 
'heroas et arma" secundum illud Uergilii 'arma uirumque" 
efficta habes apud Statium [Achill. II 80]. 'frequentare" est 
celebrare, laudare; cf. Scioppius ueris. II 10 et Gronouius 
ad Senecae cons. ad Mare. c. 3 ; Uulcat. Gall. Auid. Cass. 5, 7 : 
'scis uersum a bono poeta dictum et omnibus frequentatum: 
moribus antiquis’ eqs. — editiones Ueneta, quam abhinc V, 
et Parmensis, quam P siglis significabo, 'detexere paucis" 
exhibent, non recte autem lahnius Heinsii coniecturam 'de- 
texere pacis’ in textum recepisse mihi uidetur. nam 'fabella", 
id est, parua narratio cotidiano et 'humili sermone composita 
uel sine aliquo addito satis bene opponitur grandiloquo car- 
mini epico ['heroas et arma"], et tradita lectio defenditur 
Horatii loco [sat. I 5, 51]: 'nunc mihi paucis Sarmenti scurrae 
pugnam Messique Cicirri, Musa, uelim memores", at, inquiunt, 
fabula illa XLVII [uu. 11 — 58] uersibus, non hercle paucis, 
constat, sane, si per se spectatur; ubi uero cum aliis car- 

minibus heroicis comparaueris, haec singulis libris tot fere 
uersuum centurias, quot illa sola decadas, exhibere inuenies. 
ut uero 'paucis" optime potest optinere locum, ita illud 'pacis" 
ipsum non caret offensione, nam, ut recte obseruat Canne- 
gieterus [misc. obseru. VI p. 353 sq.], non pax, sed bellum 
carmine nostro suadetur; uide quae notauimus ad uu. 62 et 
66 . — 3 navi tibi secessi, tecum penetrale retractans con- 
silium. haec 'debent indicare" scribit Bootius [p. 12 sq.] 'in 
secretum locum tecum me contuli, ut tecum clam rursus de- 
liberarem. in his et usus verbi 'tractare", quod redit u. 29, 
improbandus est, cum e u. 10 sq. appareat non ante poetriam 
cum Calliope locutam esse, et participium praesentis temporis 
pro futuro positum cum legibus sermonis pugnat", nimirum 
ignorauit egregius iste Heinsii, Schraderi, Peerlkampii aemu- 
lator aut Catulli locum notissimum pl, 9 sq.j 'siue trans altas 
gradietur Alpes Caesaris uisens monumenta magni" aut Uer- 
gilii [Georg. III 517 sq.] 'it tristis arator maerentem abiungens 
fraterna morte iuuencum", quibus locis prosae orationis scrip- 
tores dixissent 'uisurus" et 'abiuncturus". scilicet poetae latini, 
quo uiuidiorem redderent orationem, non raro iierba eundi 
cum infinitiuo aut participio temporis praesentis uiae alicuius 
propositum designaturi coniunxerunt. neque potest stare quod 
Batauus doctus contendit, 'retractans" hic ualere 'iterum 
tractans", quippe haud ignotum est quam saepe uerba cum 
're" uocula composita pro simplicibus ponantur, quamquam 
sane fatendum est, hunc usum nondum optinuisse Sulpiciae 
aetate, ceterum ad verba 'tibi secessi" cf. Statius [Achill. I 
654]: 'tibi pensa manu, tibi mollia gesto tympana" et Tacitus 
[dial. 9 fin.]: 'poetis . . in nemora et lucos, id est in solitu- 
dinem secedendum est", illud 'penetrale" ualet 'arcanum", scii. ' 
propter miserum temporum statum, quibus libere dicendi non 
minus atque scribendi facultas esset adempta. — 4—6 quare 

nec carmine carro Phalaeco nec trimetro iambo' nec qui 
pede fractus eodem fortitei* irasci discit duce Clazomenio. 
uersus hendecasyllabus cum ab inuentore Phalaeco clueat 
phalaecius [cf. Martian. Cap. p. 171, 7 Eyss. ‘hendecasyllabi 
phalaecii’], non phalaecus, recte Schlaegerus [in commentatione 
de Sulpiciae ecloga Mitauiae a. 1846 emissa p. 23] reposuit 
‘Phalaeci’, multorum curis tractatum est illud ‘nec trimetro 
iambo’, recte enim obseruarunt uiri docti, uocem ‘iambus’ 
nunquam apud poetas Romanos legi bisyllabam, unde correxit 
Lachmannus [comm. Lucr. p. 193]: ‘nec trimetro nec qui fractus 
pede iambus eodem’, sed uel sic remanet difficultas quaedam 
plane intolerabilis, nam versus recte potest dici ‘pede 

fractus’, id est, claudus; sed quid additum illud ‘eodem’ sibi 
uelit equidem mente non assequor, non tamen erat curBootius 
hoc neque excusari neque corrigi posse [p. 14] clamaret, nam 
‘eodem’ ut nihil est, ita a poeta ne ineptissimo quidem scribi 
potuit, quamquam eo, quod duo Bootii sodales [ibid.] con- 
iecerunt ‘et olim’ nihil adiuuamur, nam uereor ut quidquam 
proficiamus litterarum apices rimando: glossae uidelicet pes- 
sumdederunt hunc uersum. cum autem hendecasyllabus uoci- 
tetur ‘carmen Phalaeci et uersus xoiXog is qui duce Clazo- 
menio irasci didicerit, trimetro quoque adiectum fuisse cre- 
diderim quo origo eius declaretur, hinc refingo: ‘nec trimetro 
Pario\ secutus Horatium [ep. I 19, 25] ‘Parios ego primus 
iambos ostendi Latio’, hoc cum monachus nescioquis ita ex- 

iambo 

plicasset ‘trimetro pario’, uides glossam expulisse lectio- 
nem genuinam, sed ut uitium parit uitiurii, illud nec ‘tri- 
metro iambo’, ubi semel in uerborum contextum irrepsit, 
latiorem edidit stragem, quippe in uersu iam tali ‘nec tri- 
metro iambo nec qui pede fractus iambo’ uel stupidissimum 
quemque librarium uox ‘iambo’ iterata debuit offendere, itaque 
sententia integra correxit aliquis ‘pede fractus eodem’, nos. 

qui iam fraudes homuncionum nouimus, reddemus ocius auctori 
‘nec trimetro PaHo nec, qui pede fractus, iambo ^ fortiter 
irasci didicit duce Clazomenio", et uidetur mihi poetria eo, 
quod ultimam ‘iambo" uoculam ab eo quod est ‘nec" diremit, 
ipsius uersus hipponactei ultimo pede claudicantis naturam 
depingere uoluisse. ceterum simillima uerborum diremptione 
Silius Italicus [IX 462] : ‘sed, quos pulsabat Rhipaeum ad 
Strymona, nerui, auditus superis, auditus manibus Orpheus, 
emerito fulgent clara inter sidera caelo", denique reprehendit 
Bootius quod nimia licentia ‘Clazomenio" penultima producta 
scribitur, cum gentile graecum sit Kkato^ivioq, non Kkal^o- 
fieveiog, sed quid non poetas, praesertim mediocres, cogit 
dira metri necessitas I — 7 — 9 caeler a quin etiam ^ qnon- 
dam quae milia lusi primaque Bomanas docui coniendei*e 
Grais et salibus vaHarc nouis, constavie^' omitto, qui hos 
uersus adhuc tractarunt, parum totius huius praefationis sen- 
tentiam percepisse mihi uidentur. nam cum incertum sit in 
uulgata lectione, ad quodnam poeseos genus cetera illa car- 
mina referri debeant, Burmannus pro ‘milia’ scribendum con- 
iecit ‘mollia", id est, elegos, quasi uero Sulpicia prima puel- 
larum Romanarum carmina amatoria composuisset 1 certe Pro- 
pertius de Cynthia sua praedicat [II 2, 19]: 

et quantum, Aeolio cum temptat carmina plectro, 
par Aganippeae Indere docta lyrae, 
et sua cum antiquae committit scripta Corinnae 
carminaque Erinnes non putat aequa suis, 
et Perillam talia potissimum carmina panxisse, innuunt Ouidii 
patris [Trist. III 8, 19 sq.] uerba: 

ergo, si remanent ignes tibi pectoris idem, 
sola tuum uates Lesbia uincet opus, 
et ipso Sulpiciae tempore Pantaenis et Theophila in hoc ma- 
xime genere clarae fuisse uidentur [cf. Martial. VII 69]. Bur- 

manni igitur commentum improbandum est. iam ad 'caetera^ 
uulgo subintellegunt 'carmina’, sed, di boni, ecquid noui est 
auctorem aliquem noua scripta meditantem omittere uetera? 
sententiarum conexum intuenti, quid poetria scripserit, facile 
apparebit, dixerat nempe, se nunc breuem fabulam uersu 
hexametro Calliopae esse narraturam ideoque nec hendeca- 
syllabo nec scazonte nec hipponacteo metro usuram, quodsi 
pergit: illa etiam a me prima Latio inlata omitto, nonne hic 
alia uersuum genera tangi in propatulo est? sed haec sen- 
tentia, quam mihi quidem aperte uelle uidetur Sulpicia, male 
expressa est, nemo unus cum de metris agi intellegat, itaque 
ego in uoce 'caetera’ uitium odoratus reuocaui 'haec metra’, 
nam facile a se impetrauit Sulpicia, ut tria metra prius com- 
memorata quippe iam ex multo tempore poetriis Romanis 
usitata neglegeret: sed eandem, quae tot noua metra prima 
Romana feliciter tractauerit, eorum non uno aliquo Musam 
adfari, potuit alicui mirum uideri. unde rectissime se habet 
illud 'quin etiam’ male a Bootio [p. 14] reprehensum, quod 
autem 'milia metra’ se primam docuisse puellas Romanas 
dicit, ex more poetico rem exaggerat Sulpicia, ut similiter 
nimis gloriose de se praedicat Ouidius [Tri^. II 567] 'inter 
tot scripti milia nostri’, iam, si 'haec metra’ scripseris mecum, 
altera quoque difficultas tolletur, nam quamdiu illud 'caetera* 
ad carminum genera rettulerunt, numquam illud 'prima’ ex- 
plicationem habuit: nunc, ubi carminum moduli sunt restituti, 
optime se habet 'prima’ uox. certe de nulla poetria Ro- 
mana traditum est quae (ut inter uiros Laeuius et Uarro ex 
prioribus, ex posterioribus Annianus et Septimius Serenus) 
polymetriae fuerit studiosa, sed cui rei illa metrorum com- 
memoratio tam multis uerbis facta? nimirum Sulpicia cum 
Musa conlocutura ab eaque in re grauissima consUium petitura 
Calliopae honorem debitum uel eo praebere studet, quod nu- 

ineris sibi consuetis abiectis hoc utitur uersu qui proprius 
erat deae, notum quippe illud [Anth. lat. R 664, 9] carmina 
Calliope libris heroica mandat’, ad uerba 'constanter omitto’ 
haec Bootius [p. 14]: 'const. om., cum nihil aliud esse possit 
quam: in omittendo mihi consto, in perpetuum omitto, uereor 
ut menti dicentis aptum sit’, at non hoc uult dicere poetria, 
nunquam se posthac metris illis usuram, sed nunc sine hae- 
sitatione ea abicere. ita 'constanter’ pro 'indubitanter’ posi- 
tum habes apud Cyprianum [epist. 66, 3 fin.]. — 10, 11 ie(jfii€y 
quibus princeps o facundissima calles, aggredUrr: pi'ecihus 
descende clientis et nudi his quoque uerbis receptum id quod 
u. 7 coniecimus'haec metra’ nouam affundit lucem, nam antea 
ad 'quibus’ uocem, cum non licuisset ex u. 1 cogitatione ad- 

sumere 'numeris’, per latinitatem quidem non potuit sub- 

0 

intellegi nisi 'rebus’; quod, ut leniter indicemus, nimis ge- 
neraliter dictum est. nunc uero sine ullo negotio supple- 
bitur 'metris’, nam 'callere aliqua re’ bene recteque latine 
posse dici, multis exemplis comprobauit Munckerus [ad myth. 
lat. p. 191]. his expositis meo mihi iure uideor supersedere 
refutandis uirorum doctorum ad u. 10 coniecturis. de adgre- 
diendi uerbo" cf. tlergilius [Aen. IV 92] 'talibus adgreditur 
Uenerem Saturnia dictis’, illud 'descende’ est Horatii [od. III 
4, 1]. 'princeps’ autem audit Calliope, ut apud Hesiodum 
[Theog. 79] ' ^ de TtqocpeqearaTrj eoriv oLTcaomv et Ouidiura 
[met. V 662] 'finierat doctos e nobis maxima cantus’; et ita 
Caesius Bassus [ap. Priscian. X 36 p. 527 H] in II lyricorum ; 
'Calliope princeps sapienti psallerat ore’. — 12 — 14 dic 
mihi Calliope: quidnam paler ille deorum cogitat? an terras 
et patria saecula mutat quasque dedit quondam molientibus 
eripit artes? verba 'dic mihi Calliope’ habes apud Claudia- 
num [laus Serenae 1]. — dubius haeres, utramne lectionem, 
'quidnam’ [V] an 'quid non’ [P], in codice scriptam fuisse 

dicas, equidem, cui illud a correctore Italo prouenisse uidetur, 
ex ‘"quidno" elicuerim, quod sententiae magis congruum est, 
'quid nc*, id est, 'quid nunc’, verba 'patria saecula’ fuere 
qui ad Uespasiani et Titi tempora referrent, quod cum per 
se, tum propter illud 'pater deorum’ ineptum est. louem 
igitur cum designari uiderent, alii 'patria’ illa 'saecula’ ex- 
plicatione carere opinati sunt: nam Saturni regis aetatem sibi 
restitutam gratulari potius quam dolere debuisse Romanos, 
itaque Hoeuenus, uir acutissimus, coniecit 'pristina saecula’, 
notum sane est, aurea sub Saturno rege saecula, quibus sponte 

omnia hominibus fluxerint, certatim laudibus efi’erri, sed eadem 
* 

tamquam omnis inertiae pigritiaeque fautores, quippe quibus 
nulla ratione uixerint homines, uicissim reprehendi a poetis 
Romanis, tum demum, cum luppiter rerum erat potitus, ratione 
uixisse homines et artihus inuenicndis studuisse, consentiens 
eorundem memoria est. hinc Gratius [cyneg. 5 sqq.]: 
post alia propiore uia meliusque profecti 
te sociam, ratio, rebus sumpsere gerendis, 
hinc omne auxilium uitae rectusque reluxit 
ordo et contiguas didicere ex artibus artes, 
et Uergilius [Georg. I 121 sqq.], qui obuersabatur Sulpiciae: 

pater ipse colendi 

haut facilem esse uiam uoluit primusque per artem 
mouit agros, curis acuens mortalia corda 
nec torpere graui passus sua regna ueterno. 
ante louem nulli subigebant arua coloni eqs. 

et u. 145: 

tum uariae uenere artes, labor omnia uicit 
improbus et duris urgens in rebus egestas, 
prima Ceres ferro mortalis uertere terram 
instituit, cum iam glandes atque arbuta sacrae 
deficerent siluae et uictum Dodona negaret. 

hinc et Ualerius Flaccus [Arg. I 498 sqq.] : 

siderea tunc arce pater pulcherrima Graium 
coepta tuens tantamque operis consurgere molem 
laetatur; patrii neque enim probat otia regni. 
haec probe perpendenti apparebit quara recte 'patria saecula’ 
ad Saturni regnum referantur, et mihi, uerum ut fatear, cum 
sale quodam ac lepore interrogatum uidetur: ^patei* deorum 
terris patria saecula reddit?’ iam illud disceptandum est, 
sitne latinum tale 'terras et patria saecula mutat’, quod ego 
acerrime nego: nam duas res, quarum altera uolubilis, altera 
firma, haec praeterita, illa praesens est, inter se mutare uelle 
omnino dementia est. idem fere cadit in Heinsii et Brouk- 
husii coniecturam 'in patria saecula’, bene recteque sic fere 
ex patrona sua potuit quaerere poetria: num luppiter ita 
terras mutabit, ut Saturnium aeuum quasi rediisse uideatur? 
lege '«d patria saecula’, nam 'ad’ est 'secundum, exemplo’, 
quemadmodum docent lexica. u. 14 'morientibus’ recte a 
multis suspectatum est. qui defenderunt, aut pro 'mortalibus’ 
aut, ut Burmannus et Wernsdorfius, pro 'breui perituris, ad 
mortem afflictis et sub tyranno in perpetuo mortis metu uer- 
santibus’ [coli. Petron. c. 98] acceperunt, quorum illud ab 
omni latinitate, hoc a loci sententia abhorret, uideo duas adhuc 
restare rationes, quibus possit explicari illud 'morientibus’. 
quod cum uoce 'dedit’ iunctum possis accipere pro 'marcen- 
tibus’, ut infra u. 56 'somno moriuntur obeso’ legitur, at illic 
rei incrementum [nostrum: dahinsterbenj , nostro loco status 
certus et perennis designatur, sin autem 'morientibus’ ad 
'eripit’ relatum interpreteris 'ut inde morituri simus’, uereor 
ne magis latinum sit 'morituris’, itaque alii alia coniecerunt: 
nos Uergilii de loue artes terris donante uerba supra adlata 
'nec torpere graui passus sua regna ueterno’ ueram Sulpiciae 
manum docuere: 'quasque dedit quondam iorpentibiis^ ^ ad 

quod supplendum est Herris’. causa autem corruptelae ultima 
uoculae praecedentis littera 'm\ — 15 — 17 iiosque iuhet ta- 
citos et iam rationis egenos non aliter primo quam cum sur- 
reximus aruo glandibus et purae rursus procumbei'e lym- 
phae? ‘tacitos’ est ‘mutos’, ut pecus brutum, deinde P ‘ege- 
nos’, V ‘egentes’ praebent, hoc utique uerum esse, asserit 
Oiiidius [met. XV 150] ‘palantesque animos passim et rationis 
egentes’, uu. 16 et 17 plerique intellexerunt excusos esse ad 
similitudinem Horatii [sat. I 3, 99]: 

cum prorepserunt primis animalia terris^ 

mutum et turpe pecus, glandem atque cubilia propter eqs. 
‘procumbere’; similiter auctor Aetnae [225] ‘nec effusos in 
humum graue pascere corpus’, de glandibus cf. Gesnerus ad 
Claudiani XXXVI 43. — 19 sed genus Ausonium Romulique 
exturbat alumnos, hic quoque menda latent, cum autem ‘Ro- 
mulus’ nunquam inueniatur correpta prima syllaba, Scaliger 
et Douza ‘Remuli’ coniecerunt, quod recte Bootius [p. 10] 
refutauit. qui quod proposuit ‘Romaeque’, potuit corroborare 
uersiculis Mariani, Lupercaliorum poetae [Rutil. Namat. ed. 
L. Muellerus p. 53]. nobis recte Scioppius [ueris. II 16] syn- 
copam ‘Romlique’ statuisse uidetur [cf. L. Muellerus d. r. m. 
p. 366]. neque sententiae neque vero opposito illi ‘conseruat’ 
conuenire puto id quod est ‘exturbat’, nam luppiter in pri- 
stinorum saeculorum ueternum reducendo Romanos non agris 
expellebat, sed funditus delebat, itaque emendo: ‘Romlique 
extirpai alumnos’. — 20 sq. duo sunt quibus extulit ingens 
Roma cap%it, ita Uergilius [ecl, I 25]: ‘uerum haec (Roma) 
tantum alias inter caput extulit urbes’. — 22—24 sed uirtus 
agitata domi et socialibus armis in freta Sicaniae et Cartha- 
ginis cxilit arces cetei’aqve imperia et totum simul abstulit 
orbem, ‘arma socialia’ bella aut pro sociis aut in socios 
inita intelligi possunt, cum uero ‘agitata domi’ significet ‘exer- 

cita in Italia’ [cf. u. 29], nouo illo addito ^ et socialibus armis’ 
bellum extra Italiam gestum innui in propatulo est, ut ex. 
gr. de expeditone a Romanis aduersus Samnitas pro sociis 
facta cogitari nequeat, cum praesertim in tam generali histo- 
riae Romanae descriptione nullus ei locus sit. porro cum hoc 
ipso, quod de temporibus ante primum bellum Punicum agi- 
tur, ‘arma’ illa ‘socialia’ aut bella foris pro sociis suscepta 
aut illud, quod proprie sociale audit, bellum explicare uete- 
mur, quid lectioni traditae faciamus incerti haeremus, est 
alterum quoque in versibus istis quod merito displiceat, nam 
‘exilire in freta Sicaniae’ de virtute Romana dictum, licet 
audacissime hercle dictum sit, tamen aliquo modo ferri po- 
test; at ‘exilire in arces Carthaginis’ de eadem usurpatum 
plane intolerabile est. Lachmannus autem, qui ob metricas 
rationes uulgatam lectionem ‘Carthaginis exiit arces’ [comm. 
Lucr. p. 208] reiecit, ‘exciit’ scribi iussit, ad quod ‘Romam’ 
mente suppleri uoluit. sed iam Bootio [p. 11] tam dura ellipsis 
recte erat offensioni, neque prius incommodum ita tollitur, 
rescribo: ‘uirtus agitata domi it socialibus armis in freta Si- 
caniae et Carthaginis excidit arces’ sensu aperto et claro, 
nam ‘uictor Italiae populus Romanus cum ad fretum usque 
peruenisset’ et Siciliae cupiditate accenderetur, ‘specie qui- 
dem socios [Mamertinos] iuuandi, re autem sollicitante praeda 
Appio Claudio consule primum fretum ingressus est fabulosis 
infame monstris aestuque uiolentum’. lege Florum, ex quo 
[p. 29 ed. lahn] uerba quae posui excerpta sunt illud ‘it’ 
propter sequentia perfecta ‘excidit’ et ‘abstulit’ pro ‘iit’ su- 
mendum est [cf. Uerg. Aen. IX 418 ‘dum trepidant, it hasta 
Tago’ et L. Muellerus d. r. m. p. 399]. 'neque iambicae uoculae 
elisio sequente monosyllabo habet offensionem [cf. Lachm. 
comm. Lucr. p. 198]. exscindendi uerbum de urbe deleta usur- 
patum habes apud Uergilium [Aen. II 177]: ‘nec posse Argo- 

licis excindi Pergama telis* et [I 22] ‘excidio Libyae*, ex 
eodem Uergilio Sulpicia et ‘freta Sicaniae* [cf. Aen. I 557] et 
‘Carthagines arces* [cf. Aen. I 298; IV 347] traxit, de uersu 
sequenti ita Bootius [p. 11]: ‘in carmine excusationem habet 
quod uirtus bellica Romanorum dicitur euersa Carthagine 
cetera imperia et totum simul abstulisse orbem, etsi hyper- 
bole addito simul paene nimia est*, nos eo magiS excusabimus 
illud quod auctorem Florum historicum secutam esse uidenius, 
cuius haec de Carthaginis excidio sunt uerba [p. 41, 26 sqq. 
ed. lahn]: ‘praeraiumque uictoriae Africa fuit et secutus Afri- 
cam statim teiTarum orbis* et ‘post Carthaginem uinci nemi- 
nem puduit statim Africam secutae sunt gentes, Macedonia 
Graecia Syria ceteraque omnm. Caruttii coniectura ‘cetera 
qua imperium* hinc non eget refutatione. — 25 sq. deinde 
uclut stadio nictor qui solus Achaeo languet et immota secum 
virtute fatiscit, quae scripta esse patet non sine recorda- 
tione Ennii uersuum apud Ciceronem [de sen. V 14] serua- 
torum: 

sicut fortis equus, spatio qui saepe supremo 

uicit Olympia, nunc senio confectu’ quiesco, 
ubi ‘quiesco* egregie Cobetus [nouae lectt. p. 199] restituit; 
nam uulgo contra Ennii sententiam a Cicerone indicatam 
‘quiescit* legitur, de Sulpiciae verbis audiamus Bootium haec 
[p. 12] disserentem; ‘uictor in certamine Olympico, si sine 
aemulo relinquitur, languet et ignauia corrumpitur, uides tan- 
tum abesse ut comparatio rem inlustret, ut cum ea pugnet*, 
nimirum uir doctissimus illud ‘immota uirtute* interpretatus 
est (p. 13] ‘cum uirtus non moueatur*. nos qui ‘immota uir- 
tute* secundum Uergilianum uocis ‘immotus* usum explicamus 
‘firma, intacta, integra uirtute*, hanc comparationem sat aptam 
subesse putamus: ut equi, nobilis olira uictoris Olympiaci, 
senescentis languent uires, non languet uirtus, ita etiam po- 

pulus Romanus totius terrarum orbis uictor iam senescens a 
belli muneribus, saluis tamen bellicis uirtutibus, ad pacis or- 
namenta excolenda se contulit, uerba tamen Sulpiciae uitio 
laborare certissimum est. nam quid uult illud 'immota secum 
uirtute' ? miror uel Cannegieterum potuisse scribere [p. 367 1. 1.] : 
'secum autem fatiscit qui non ui ab aliis illata imminuitur, 
sed suis uitiis consumitur', in eandem sententiam procliuus 
Hoeuenus contulit Uergilium [Georg. I 489] 'sola (cornix) in 
sicca secum spatiatur harena’ et [ib. IV 465] 'te, dulcis con- 
iunx, te solo in litore secum . . canebat', quorum locorum 
plane alia est ratio, nam equos uel homines senescentes solius 
corporis sui uitio tabescere, tam est secundum rerum naturam,' 
ut additum paene risum moueat. itaque Heinsius 'senio', 
Frankenius 'segnis' coniecerunt, quod utrumque languidissi- 
mum est. rectam autem emendationis uiam potuerunt demon- 
strare uersus Enniani, notionem enim paene necessariam de- 
sideramus, puta equi, cum ille 'uictor stadio Achaeo' etiam 
cursor esse possit, homo autem subinepte, ut puto, cum ho- 
minibus comparetur, deinde illud 'ci immota' non probo, re- 
quiro enim particulam aduersatiuam. hinc emendaui: 'languet 
ecus^ set enim immota uirtute fatiscit', neque altius inspicienti 
haec nostra mutatio nimis uiolenta uidebitur; cf. Uergilius 
[Aen. Y 394]: 'non laudis amor nec gloria cessit pulsa metu; 
sed enim gelidus tardante senecta sanguis hebet', ceterum 
cum pro 'fatiscit' P V habeant 'facessit', fuerunt qui hoc per- 
tinacius defenderent, idem atque 'discedit, abit' ualere dicti- 
tantes. quos accuratior sententiae contemplatio errorem potuit 
docere, multo uero minus audiendus est qui nuper in anna- 
libus Italis [Riuista di philologia I, Torino 1872] 'senium uir- 
tute facessit' [= repellit] proposuit: nam repellendi notio 
plane abest a facessendi verbo. — 27 sq. sic itidem Romana 
manus, contendere postquam destitit et pacem longis frenabat 

habenis, cf. PetroDius [c. 5] 'hinc Romana manus circumfluat’, 
de toto loco ita Bootius [p. 14]: 'duobus uitiis laborant verba 
"pacem longis frenauit habenis”, recte dixeris: frenare bellum, 
furorem, iram, similia; sed "frenare pacem” est insolitum, an 
putabimus Romanos paci frenum iniecisse, ne licentius ex- 
ui taret? si hoc erat eorum consilium, potius uti debuerant 
firmis habenis quam longis, quo adiectiuo laxas, remissas 
habenas designari tum credam, quando boni scriptoris uel 
poetae auctoritate haec explicatio munita erit’, at notissimum 
est cum Uergilianum [Aen. I 522 sq.j: 'o regina, nouam cui 
condere luppiter urbem iiistitiac^Q dedit gentes frenare su- 
perbos’, tum illud, pacis uocabulo interdum significari impe- 
rium [cf. Gronouius ad Tac. ann. XII 32 et lectt. meae lat. 
p. 41]. itaque Romani frenabant orbem pacatum ita ut laxas 
darent habenas gentibus, neque enim egere puto exemplis illud 
'longis habenis’, quamquam singulariter *) ut uidetur dictum, 
nam frena laxata per se longa [nostrum : lang wallende] sunt, 
itaque non opus est eo quod mihi aliquando in mentem uenit 
'longis harenis’, id est, in imperio longe prolato, ceterum 
cf. Lucanus [VII 12] : 'populis frenosque furentibus ira laxat’. — 
29 ipsa domi leges et Graia inuenta retractans, uerbum re- 
tractandi, ut supra u. 3, pro simplici positum est. 'Graia in- 
uenta’ intellege philosophiam; cf. Lucretius [1 136]: 'nec me 
animi fallit Graiorum obscura reperta difficile inlustrare la- 
tinis uersibus esse’. — 30 omnia bellorum teira quaesita 
marique praemia, cf. Petronius [c. 119, 32]: 'omniaque orbis 
praemia correptis miles uagus essurit armis*. — 31 consilio 


*) non sum nescias, N. Heinsium in Claudiani epigrammate, cui Me mu- 
labus gallicis’ est titulus, u. 5 ^quamuis quaeque sibi longis discurrat habenis’ 
ez codd. restituendam commendasse, sed certiorem me fecit Ludouicus leepius, 
illud *longis* in solis codd. Uaticano 2809 saec. XI et Uossiano 264 saec. Xlll 
inueniri, cum libri Gyraldinus ot Ueronensis saec. IX 'nulUs disc. habenis’ ex- 
hibeant. 

et molli ratione regebat nimirum a ueteris disciplinae mili- 
taris austeritate desciuerunt paulatim Romani artibus litteris- 
que operam nauantes. illud 'molli’ non sine recordatione uer- 
suum Ouidianorum 'didicisse fideliter artes emollit mores nec 
sinit esse feros’ scriptum est. — 32 sqq. stabat in his, neque 
enim potet'at constare sine ipsis, at frustra uxori mendaxque 
Diespitet' olim^ impe^num sine fine dedi dixisse probatur, de 
prioribus uerbis haec habet Bootius [p. 13]: 'populus Romanus 
stetit uirtute belli et sapientia pacis, itaque stabat his, non 
in his, et male sibi opponuntur stare in his et constare sine 
ipsis, si per metrum licuisset, auctor carminis scripsisset: 
stabat cum his, neque enim poterat constare sine his’, at 
enim bonus Bootius una cum reliquis editoribus criticisque 
non perspexit, 'stabat in his’ per latinitatem ualere 'perseue- 
rabat in his’ (scii, ad Domitiani usque imperium), quod pro 
meo captu et sententiam habet planissimam et bene illi 'con- 
* stare’ opponitur, malum autem acumen et uix latinum, ut 
Bootio concedendum est, inest oppositis 'his’ et 'ipsis’, quod 
noli dubitare quin librario debeatur, reuoco: 'neque enim 
poterat constare sine ipsis’, in enuntiato altero, ubi P V 'aut 
frustra’ tradunt, 'at’ ab lahnio ex Buherii [misc. obseru. VII 
p. 256] coniectura in textum inueetum est; non recte, ut mihi 
uidetur, cum de temporum mutatione u. 35 demum agere in- 
cipiat poetria, melius iam Cannegieterus [1. 1. p. 367] scripsit 
'haut frustra’, uerba 'imperium sine fine dedi’ apud Uergi- 
lium [Aen. I 279] ad Uenerem, non ad lunonem facit luppiter. 
itaque erant qui Sulpiciam 'uxori’ scribentem memoria lapsam 
crederent, erat qui eam deceptam uerbis apud Uergilium se- 
quentibus 'quin aspera luno’ affirmaret, erat denique qui 
argutius quam uerius lovem postea uoluntatem suam cum 
lunone communicasse diceret idque comprobare illius uerba 
ad Uenerem data 'mecumque (luno) fouebit Romanos rerum 
dominos gentemque togatam’, nos qui experti scimus quantam 

familiaritatem cum Uergilio contraxerit auctor, molestum illud 
'uxori* librario tribuimus, egregio Burmanni commento 'Ue- 
neri’ adstipulati. cuius uocis quam facilis fuerit in 'uxori* 
deprauatio, recte nuper monuit M. Hauptius [in Hermetis 
uol. II p. 7]. — 35 sqq. nunc igitur qui res Romanas infe7'at 
inter , non trahe sed tei'go prolapsus et inglunie albus , et 
studia et sapiens hominum nomenque genusque, omnia abire 
foras atque urbe excedei^e iussiL de Domitiani in scriptores 
philosophosque saeuitiahaec Suetonius [Dom. c. 10]: '(interemit) 
lunium Kusticum quod Paeti Thraseae et Heluidi Prisci laudes 
edidisset appellassetque eos sanctissimos uiros ; cuius criminis 
occasione philosophos omnes urbe Italiaque summouit*; cf. 
omnino Alb. Imhofius in libro, cui inscripsit 'T. Flauius Do- 
mitianus’ [flalis Sax. 1857, p. 102 sqq.]. ante u. 35 lahnius 
lacunam statuit sine iusta causa, nam fabella, quam ille de- 
siderauit , est tota illa narratio inde a. u. 20 usque ad u. 58. 
idem tamen, cum sententias non apte cohaerere [praef. p. 11] 
diceret, recte sensit difficultatem quam 'igitur’ uox habet, cui 
Cannegieterus [1. 1. p. 367] 'aliter’ scribendo medebatur, nulla 
opus est mutatione, dummodo post illa 'excedere iussit’ inter- 
rogandi signum ponamus, notum autem est, quam saepe 
'igitur’ in talibus interrogationibus summae indignationi ex- 
primendae inseruiat. in uerbis corruptis 'qui res Romanas in- 
ferat inter’ in diuersa omnia abierunt docti, recte putamus 
Scaligerum ex 'inferat’ elicuisse 'imperat’ recteque Dousam 
prauam latinitatem, quae est in illis 'inter res Romanas im- 
perare’, summouisse restituendo 'rex Romanos imperat inter’, 
comparantem Propertium [III 32, 57] 'ut regnem mixtas inter 
conuiua puellas’, idem est iudicium Bootii [p. 13]. depraua- 
tissima carminis uerba sunt illa 'non trabe sed tergo pro- 
lapsus’. quae qui duce Casaubono [de satir. poesi 1. 3 c. 3] 
adinstar prouerbii granei ov% dreo dovjov, dii ovov (uel 
OTIO vov) KaraTteawv dicta uoluerunt, eis uero quod respon- 

deam non habeo nisi hoc, similitudine uerbi latini ‘'prolapsus^ 
et graeci "^ytataneacov^ in turpem errorem et ipsos prolapsos 
esse, bene Scblaegerus [1. 1. p. 30]: 'quomodo trabs caelum et 
tergum asinum significare potest? si hoc uerum est, de quouis 
quiduis facere licebit", omissa lani Rutgersii [uar. lectt. 3, 8j, 
qui de gibbo Domitiano somnianti enato somniauit, opinatione 
(eam recte refellit Schwarzius), ad tertiam interpretationem 

I 

refutandam accingor, nam Bartbius [adu. c. 16], Dousa, L. 
Muellerus [ad Lucii. III 50] trabem pro muttone accipientes 
et in partes uocantes Lucilii uersum 'non peperit, uerum 
postica parte profudit", Sulpiciam fecerunt dicentem, Domitia- 
num non secundum communem naturae ordinem procreatum, 
sed a patre excacatum esse, non nego, a satirico poeta spur- 
cum aliquem hominem ex spurcissima nostri parte prolapsum 
posse fingi; sed illud etiam atque etiam nego, patri posse 
attribui talem partum qui solius matris erat, si apud Sulpi- 
ciam legeremus tale quid 'non matris ab aluo, sed ano pro- 
lapsus est", omnia bene se haberent, et ita Heinius noster 
loco a L. Muellero adlato: 'hat den Afterweg genommen zu 
der Mutter Scbreck und Scbam". nunc cum trabis et tergi 
uocabulis — ut hoc pro podice dictum patienter feramus — 
patris et matris in pariendo illo monstro munera inter se 
misceantur, omnis ista interpretatio recidit ad nihilum, reli- 
quae uero explicationes a uiris doctis factae silentio possunt 
transiri. equidem in eandem, in quam iam olim Scriuerius, 
incidi suspicionem, hic ad notissimam illam [cf. Phaedr. I 2] 
de ranis regem a loue petentibus fabulam adludi, ita ut poetria 
in 'prolapsus" uoce ludens haec fere dicat: Domitianus non 
trabs, quam poetae fingunt, de caelo prolapsa et a ranis ir- 
risa atque innocua est, sed homo prolapsus, id est, pessum- 
datus ideoque timendus, itaque cum quaererem in illo 'tergo" 
aptam huic sententiae uocem quae simul allitteratione uel alio 
modo illi 'trabe" conueniret, scripsi: 'non tra6^, sed trico 

prolapsus’, qua cum coniectura egregie faciunt ea quae Sue- 
tonius tradit [Dom. 12]: ‘exhaustus operum ac munerum im- 
pensis stipendioque, quod adiecerat, temptauit quidem ad re- 
leuandos castrenses sumptus numerum militum deminuere; 
sed cum . . . nihil pensi habuit quin praedaretur omni modo: 
bona uiuorum ac mortuorum usquequaque quolibet et accusa- 
tore et crimine corripiebantur . . . confiscabantur alienissimae 
hereditates’ eqs. triconis uocabulo usus est Lucilius [XI 16 
ed. L. M.]: ‘Luciu Cotta senex, Crassi pater huiu panaethi, 
magnu fuit trico nummarius’, itaque hoc Sulpicia uelle uidetur, 
Domitianum, cum iam aeri soluendo non esset, philosophos, 
quorum bonis potiretur, expulisse urbe et Italia, huic opprobrio 
adiungit alterum: ‘ingluuie albus’, quod etsi erant qui tempta- 
rent, bene tamen se habet, referendum autem ad luxuriam 
imperatoris [cf. Hor. sat. II 2, 21 ‘pinguem uitiis albumque’], 
et haec tradit de Domitiano Plinius [paneg. c.48]: ‘superbia in 
fronte, ira in oculis, femineus pallor in corpore^ in ore im- 
pudentia multo rubore subfusa’. ad u. 37 cf. Uergilius [Aen. X 
149] ‘memorat nomenque gemisque. ad uerba ‘sapiens homi- 
num nomen’ cf. Marklandus [ad Statii silu. I 1, 10]. — 39 sq. 
quid facimus? Graios f hominumque relinquimus urbes , ut 
Romana foret f magis his instructa magistris, plerique inter- 
pretes hic philosophos eiectos faciunt loquentes, uerba ‘quid 
facimus’ interpretati ‘quid nobis fit’, cui explicationi per se iam 
nimis quaesitae id obstat quod philosophi uerbis ‘his magistris’ 
et ‘nostri senes’ [u, 40] de se ipsi non potuerunt uti, quemad- 
modum post alios recte intellexit Bootius [p. 15] , qui ita per- 
git: ‘manet difficultas in uerbis Graios hominnmque — urbes. 
Marklandus [ad Statii silu. IV 3, 20] locum uocat corruptissi- 
mum, cum omnes urbes sint hominum. Homerus initio Odysseae 
recte dixit: TtoXXtiv avd-qwTctav ^idev aurea, quod Horatius 
interpretatus est: mores hominum multorum uidit et urbes, sed 
si tollas 7toXkb)v et multorum^ Homerus et Horatius inepte lo- 

quentur. sunt qui homines dici putant Graecos ob humani- 
tatem solos hominum nomine dignos, non solliciti de pleonasmo 
intolerabili, qui oritur iungendo Graios et Graiornm urhes, 
si poetae ipsius errorem tollere uellem , commendarem Canne- 
gieteri emendationem: Graiornm hominumne relinquimus ur- 
bes''. nos igitur, qui quocunque poeta, siue antiquo siue re- 
centi, tales ineptias indignas esse putamus, recensitis uanis 
interpretum conatibus, uideamus num ex emendatione auxilium 
possit peti, ultro autem patet, uerba esse Sulpiciae dicentis: 
olim Graecos philosophos arcessiuimus, nunc eidem in exilium 
mittuntur, ad quam sententiam poetria, quae modo uoce in- 
dignabunda, quasi tantum scelus duceret impossibile, ex Musa 
quaesiuerat: 'nunc igitur . . . excedere iussit?^-, ita, nisi fallor, 
transitum parauit ut exclamaret: 'quod facinus!" nam traditum 
'quid facimus", ad quod defendendum Bootius praue Horatium 
[sat. I 1, 64 et 94] contulit, nullo modo a Sulpicia dictum est, 
cum huius et Romanorum nulla esset in eiciendis philosophis 
pars, in uerbis sequentibus rectam uiam iniit lahnius cum 
coniceret 'olim requisiuimus urbi", nam 'olim" propter illud 
'nunc" in u. 41 plane est necessarium, facile autem librarius 
aliquis pro 'olim" legere potuit 'hoium", cum praesertim 'ho- 
minum" altero abhinc uersu scriptum memoriae eius inhaereret, 
sed si cum eodem lahnio scripseris 'urbi", non iam poterit lo- 
cum obtinere uersu altero id quod est 'Romana", ad quod ex 
tradito potius 'urbes" uocabulo suppleri debet 'urbs", itaque 
cum neque 'Graia^ urbes" propter sequens 'his magistris" scri- 
bere liceat et ipsum requirendi uerbum mihi displiceat, haec 
fere quamuis cunctabundus tempto: 'Graio?*?«w olim ecce ^elini- 
mus urbes", natum est autem 'graios" ex'graiof". u. 40 'magis", 
quod sine causa suspectauit lahnius, artius cum illo 'his" (sc. 
quam belli magistris) iungendum et eodem plane modo quo infra 
u. 50 positum aequat fere nostrum 'vielmehr"; cf. Cat. [68, 30] 
'id, Manli, non est turpe, magis miserum est". — 41 sqq. mmcy 

Capitolino ueliiti turbante Camillo ensibus et trutina Galli 
fuyere relicta, sic nostri palare senes dicuntur et ipsi ut 
fei'ule s^Los onus extirpare libellos, M. Manlii, non Camilli, 
fuisse illud Capitolini cognomen, rerum Romanarum auctores 
consentiunt, itaque cum in historia notissima Sulpiciam errasse 
parum uideretur credibile, uocem 'Capitolino" emendando sum- 
mouebant uiri docti, at enim ego, num librario an auctori tri- 
buam errorem, adhuc dubius haereo, quippe qui quam leues 
in rebus historicis quamque in peccata uel pueris nostris in- 
dignanda propensi fuerint ueterum nonnulli (ex. gr. Florus, 
historicus confessus) , • probe sciam, de u. 41 initio ita rectis- 
sime Bootius [p. 11|: 'Gallos fugisse ensibus relictis, cura 
propter pluralem numerum ad ensem Brenni referri non possit, 
tam abhorret a veritate, uix ut mediocri poetae saeculi XV 
tribui possit, hinc praeeunte Schwarzio multi probant lancibus 
pro ensibus, quod tamen propter additum et U'utina non placet. ! 
magis poeticum iudico, quod Withofio in mentem uenit censU 
bus, quo nomine aurum a Romanis appensura recte designari 
poterat", quamquam saeculi XV poetam quem finxit libenter 
ei donamus, ad uerba' censibus et trutina relicta" cf. Uergilius 
[Aen. I 553] 'sociis et rege recepto", u. 42 'palari" uerbi forma 
actiua in eis qui aetatem tulerunt auctoribus Romanis non oc- 
currit, sed eandem populi usu fuisse tritam, docent glossae 1 
ueteres iam a Caruttio adlatae apud Maium [Class. auct. t. VIII .* 
p. 418]: ""palo, uagare" et [p. 471] ^palare, uagai^e, errare". • 
omni autem tempore suspicionem mihi mouit illud 'palare di- 
cuntur". scio poetas Romanos haud raro 'dicitur", 'fertur", si- 
milia per sermonis quandam abundantiam ibi cum uerbo aliquo 
coniungere, ubi famae uel rumoris nulla erat ratio simplexque 
uerbura, ut hic 'palant", sufficiebat [cf. Marklandus ad Statii 
silu. V 1, 33]. in Sulpiciae tamen uerbis id desidero quo coactos \ 
philosophos errasse significetur, quemadmodum etiam Galli 

fugam capessere inopinato Camilli aduentu cogebantur, cer- 
tissima, puto, emendatione rescripsi *^adiguntur\ u. 44 bene 
Burmannus pro 'extirpare^ correxit 'exportare’ ; nam 'ferale 
onus extirpare’ uix habet intellectum. — 45 sqq. ergo Nu- 
mantinus Libycusque errauit in isto Scipio, gui Rhodio creuit 
formante magistro, cetera et illa manus bello facunda se- 
cundo. in eis quae antecedunt nihil inuenio, ad quod uerba 
'in isto’ pertineant, lego itaque praecedente Cannegietero [1.1. 
p. 374] 'errauit in isto Scipio quod' eqs., hoc estr non recte 
igitur fecit Scipio quod se Panaetio tradidit excolendum, cete- 
rum false Scipio dicitur praeceptore usus esse Panaetio, quem 
comitem potius in itineribus et domi amicum circum se habuit 
[cf. Cic. acad. II 2, 5; p. Mur. 31, 66]. Bootius autem ita [p. 11] 
disserens: 'foedissime erratur u. 45 sqq., ubi Scipio Africanus 
minor Panaetii discipulus tempore belli Punici secundi uixisse 
traditur’, non audiendus est. tu illud 'secundi’ cum ictu quodam 
pronuntia: statim Scipionis illius iunioris et Catonis tempora 
inter se opposita habes, neque- enim mirandum est, quod ille 
ante hunc commemoratur; quae res propter sequentia euenit. 
iam illud 'manus bello facunda secundo’ poetria, ut plerique 
intellexerunt, scripsit haud immemor Porcii Licini uersuum 
[Geli. XVII 21]: 

Poenico beUo secundo Musa pinnato gradu 

intulit se bellicosam in Romuli gentem feram. — 

48 sqq. quos inter prisci sententia dia Catonis scire deis 
magni fecisset utrumne secundis an magis aduersis staret Ro- 
mana propago, Sulpicia ob oculos habuit Horatium [sat. I 2, 
31 sq.] 'macte uirtute esto, inquit sententia dia Catonis’ et 
fod. III 21, 11] 'prisci Catonis’, u. 49 quod legitur 'deis’ lah- 
nius scripsit: 'deos’ P. V tradunt, est autem illud 'deis’ prop- 
terea reiculum quod nemo bene sanus potuit disceptare, deis- 
ne propitiis an aduersis floruerit resp. Romana, igitur 'secun- 

dis’ et 'aduersis’ ablatiui repetendi sunt a nominatiuis plura- 
lium "secunda’ et "aduersa’. ad inlustrandos uersus nostros 
multi attulere Catonis uerba apud Gellium [VI 3; Cat. fragm, 
ed. Jordan p. 21 sq.] seruata haec: "scio solere plerisque ho- 
minibus rebus secundis atque prolixis atque prosperis ani- 
mum excellere atque superbiam atque ferociam augescere at- 
que crescere .... aduorsae res edomant et docent quid opus 
siet facto : secundae res aduorsum trudere solent a recte con- 
sulendo atque intellegendo’, sed enim sponte apparet, quanta 
differentia intercedat inter Iodum Gellianum et nostrum: illic 
scire se dixit Cato, res secundas superbiam inicere hominibus; 
hic scire uelle dicitur, secundaene an aduersae res magis pro- 
sint rei Romanae, itaque Sulpicia ad aliam Catonis orationem 
spectare putanda est. recte autem Pithoeus "deos’ in "adeo’ 
mutauit. uerba "Romana propago’ sunt Uergilii [Aen. VI 871] 
— 51 sqq. scilicet aduersis. nam cnm defendier armis suadet 
amor patriae et f captiua penatibus, uxor^ conuenit ut uespis, 
quarum domus f arce monente, turba tegens strictis pei' lu- 
tea corpora telis, si uelim enumerare cuncta uirorum docto- 
rum ad expediendos uersus deprauatissimos tentamina, dies 
ut aiunt mihi deficiat, qui quam misere se torserint, uideas, 
si libet, apud Schwarzium in commentatione altera*[p. 9 — 12]. 
nos, qui molesto singulos refutandi labore supersedere posse 
nobis uidemur, breui quid sentiamus proferemus, solus autem 
Caruttius, qualem fere medelam locus requirat, intellexit 
[p. 23] , nempe uesparura et apium conflictum [coli. Plin: XI 
18: "impugnant eas (apes) naturae eiusdem degeneres uespae 
atque crabones'] hic commemorari, sed idem bonum inuentum 
pessima foedauit coniectura hac "ut uespis apium domus arce 
mouentur’. sed praeterea "arce’ nude positum non minorem 
habet offensionem quam uersu sequenti illud "tegens’ absque 
obiecto quod uocant. et omnis opera nostra eludetur quaradiu 

uerbis traditis solis immoramur: si uersum intercidisse sta- 
tueris, quae antea densissimis obruta erant tenebris, statim 
lucem accipient clarissimam, pro ‘mouente* P ^monetae’ exhi- 
bet, quod quidam cupidius arripuemnt sed cum in Monetae 
templo Capitolino uespas uel apes nidificasse nullis ueterum 
auctorum constet testimoniis, in 'mouente* uer monetae’ uoce 
aliud latere mihi quidem persuasissimum est Uarro [de re 
rust III 16, 7] haec scribit: 'et ut his diis (Musis) Helicona 
atque Olympon attribuerunt homines , sic his (apibus) floridos 
et incultos natura attribuit montes.’ poeticae licentiae permis- 
sum est, licet certi montes, ut Hymettus et Hybla, prae aliis 
insignes apium aluariis essent, quemcunque collem aliqua re 
nobilem tamquam earum domicilium laudare, mihi igitur sic 
fere Sulpicia dixisse uidetur: 

conuenit, nt, uespis cum apium domus arce Monoeci 
turbatur, concurrit atrox glomerataque regem 
turba tegens strictis per lutea corpora telis. 

mutuata est autem illud 'arce Monoeci’ ex Uergilio [VI 830]. 
et haud raro 'monoeci’ uox in 'moneti' corrupta est. 'domus’ 
uocabulo aluaria significaturi usi sunt et Uarro [d. r. r. III 16, 
5] et Uergilius [Georg. IV 209]. de apium rege cf. Plinius 
[hist. nat. XI 17, 53]: 'mira plebei circa eum obedientia. cum 
procedit, una est totum examen circaque eum globatur, cingit, 
protegit, cerni non patitur’, ceterum quam facile librarius a 
'turbatur’ ad uersus sequentis initium potuerit aberrare oculis, 
uel me tacente perspicitur, ad uerba'per corpora’ cf. Bulaeus 
ad Ualer. Flacc. IV, 750. optimo autem iure Jahnius u. 52 
uerba 'captiua penatibus uxor’ signo adposito deprauata de- 
clarauit. quo enim iure uxorem domi relictam, domisedam, 
nominare' licuit 'captiuam’? duarum potissimum rerum amore 
homines ad arma capessenda hoste ingruente impelluntur: pa- 
triae et familiae, huius autem commemoratio potest inferri 

scribendo 'et paritura penatibus uxor^ — 55 sq. ast uhi pax 
secura redit , oblita fanorum plebs matei'(fue una somno mo- 
riuntur obeso, uice uocis'pax^ V P'apes^ tradunt, cuius lec- 
tionis defensores non reputarunt neque singulari numero hic 
locum esse ullum nec omnino hos uersus ad apes pertinere 
posse, quippe quae, ut bene Buherius [1. 1. p. 258], nec fauo- 
rum unquam obliuiscantur nec somno moriantur obeso, dicit 
poetria, bello ardente Komanos plane apium instar concurrere, 
at pace restituta turpiter marcescere eosdem, itaque pro'apes^ 

egregie L. Muellerus [d. r. m. 317] reposuit 'res’, comparans 

,1 

uersum Uergilii [I 563] 'res dura et regni nouitas me talia co- 
gunt’. porro 'fauorum’, pro quo 'suorum’ V, apte Heinsius 
mutauit in 'laborum’, u. 56 P V 'plebs fraterque’ tradunt, qui- 
bus persuasi, his uersibus de populo Romano agi, ei haud 
grauate Dousa auctore rescribent: 'plebs patresque’, 'somno 
moriuntur obeso’ interpretor: inertia atque ignauia marces- 
cunt. ita Uelleius Paterculus [II 1,1]: 'in somnum a uigiliis 
conuersa ciuitas’. 'obesus’ autem cum sit 'pinguis’, equidem 
somnum obesum eodem plane modo dictum puto quo dixit 
Ouidius [Amor. I 13, 7]: 'nunc etiam somni pingues’. — 
58 sqq. hoc fabella rtiodo pausam facit, optima, posthac, 
Musa , uelim moneas, sine gtia mihi nulla uoluptas uiuere, 
uti quondam f Smyrna libusque pei'ibat, nunc itidem mi- 
grare uelit, illud 'pausam facit’ poetria scripsit priscorum 
poetarum imitatione , ut Ennii [ed. Uahlen , Ann. 572], Lucilii 
[1 11 ed. L, Mueller], aliorum, uerba corruptissima 'quondam 
Smyrna libusque peribat’ multae editiones ex Pithoei coniec- 
tura ita exhibent 'quondam Lydus dum Smyrna peribat’. Ly- 
dum autem hominem alii , ut Burmannus , explicauerunt Ho- 
merum , qui propter tyrannidem uel in exilium eiectus patria 
cesserit (de qua tamen re silent ueteres), alii, ut Cannegiete- 
rus , Hipponactem uersuum axafoWwv auctorem intellexerunt, 

miris modis huic Lydi cognomen uindicantes. quos id ipsum, 
quod u. 6 Clazomenius audit Hipponax, edocere potuit sen- 
tentiae suae uanitatem. nobis ante omnia hoc quaerendum 
uidetur, de quanam re monita esse uelit Sulpicia, indicant 
autem uerba‘sine qua mihi nulla uoluptas uiuere", interrogasse 
eam, num in tam tristi litterarum artiumque liberalium statu 
Musa ipsa migratura sit. quod si recte posui, sequitur in istis 
quoque uerbis corruptis de Musae ex Smyrna fuga agi. de- 
monstrauit autem Wernsdorfius in excursu docto [poet. lat. 
min. HI , 493—496], summum Musarum cultum semper Smyr- 
nae floruisse, ex hac igitur urbe, quam identidem a Lydis 
uexatam idem euicit Wernsdorfius , aliquando Musas cum sui 
cultoribus hoste inruente emigrasse, etsi non certis ueterum 
testimoniis scitur, at per se tamen oppido est probabile, itaque 
repono: 'quondam dum Lydis Smyrna peribat\ de construc- 
tione cf. Claudianus [d. laud. Stil. II 256]: 'me quoque uicinis 
pereuntem gentibus’, u. 61 pro 'uelit’ ad sententiam a nobis 
positam conuenienter Burmannus'uelis’ coniecit sed enim tale 
"^uelim moneas, migrare ueJu intolerabile est. itaque restitui 

li 

‘uet’,.id est, 'liuet’ vel' libet’. — 61 sqq. ^lel denique quiduis 
iUy dea, quaet'e aliud: tantum Romana Caleno moenia in- 
eundos paritei que f auei'te Sabinos, uerbis 'uel denique — 
quaere aliud’ poetria caedem tyranni innuere uidetur. male 
illud 'auerte’ in suspicionem uocauit lahnius. recte Bootius 
collegit inuersionis exempla Uergiliana haec [ecl. VU 47] 'sol- 
stitium pecori defendite’ et [Georg. III 155] 'nunc (pestem) ar- 
cebis grauido pecori’, adde tertium hoc 'suscipite Aenean et 
tandem arcete periclis’. 'Sabinos’ intellege praedium in agris 
Sabinis; ita Horatius [od. II 18, 14] 'satis beatus unicis Sabi- 
nis’. haec autem sententia poetriae est: siue tibi, Musa, emi- 
grare libet siue aliud capere consilium, id unum te rogo, ut 

nunc Calenum meum in tuto colloces, quippe cui in notis se- 

dibus periculum instet a tyranno, nemo adhuc perspexit, Sulpi- 
ciam non de se suisque rebus, sed de unius mariti uita sollici- 
tam consilium tractare cum Calliope, quamquam sane uitupe- 
ratiohe non caret auctor, quod hanc totius poematii summam 
tam paucis expressit, uidetur igitur Calenus studiis philoso- 
phicis et ipse deditus fuisse. — 65 pone metus aequos , cul- 
trix mea: stmma tyranno ecce instant odia et nostro pei'itu- 
rus honor est. ad quae Bootius haec habet perdocta [p. 17]: 
'nec metus plurali numero nec additum adiectiuum probanda 
sunt\ at habes pluralem numerum apud Uergilium [Aen. V 
420] 'solue metus’ et [XII 316] 'auferte metus’ et Ouidium 
[met. V 363] 'depositique metus’, in adiectiuo autem 'aequos’ 
iam Withofius olim iure suo haesit, nam metus aequos, id 
est, ueros nemo potest iuberi deponere, potest timores quam- 
libet magnos, dummodo uanos. hinc corrigo: pone metus sae- 
uos; cf. Tibullus 'metu saeuo’. uerba' nostro periturus honore 
est’ interpretor: honore, quem semper nobis Romani habue- 
runt habentque , eueniet ut in iram indignationemque accensi 
tyrannum tollant. — 67 nam laureta Numae foniisque ha- 
bitamus eosdem, loca illa a Domitiano ludaeis data erant ha- 
bitanda, utiuuenalis innuit [satUI, 12]: 'hic, ubi nocturnae 
Numa constituebat amicae, nunc sacri fontis nemus et delubra 
locantur ludaeis’ et paulo post 'eiectis mendicat silua Camc- 
nis’. hoc igitur ait Calliope, ut bene uidit Cannegieterus, non 
ita inde expulsam se, ut non consiliis polleat in perniciem 
Domitiani. — 69 uiae, unie. cf. Horatius [epist. 16, 67] 
'uiue uale; si quid nouisti’ eqs. 

Restat ut carmen tale, quale a poetria uenisse existimo, 
oculis legentium subiciam, additis simul uirorum doctorum 
coniecturis potissimis, ea autem, quae mihi propter ingenii 
paupertatem emendare non licuit, feliciore diuinandi uena 
praeditos persanaturos esse spero. 

Heroicum Sulpiciae carmen. 

Queritur de statu reip. et temporibus Domitiani. 

Musa, quibus numeris heroas et arma frequentas, 

fabellam permitte mihi detexere paucis. 

nam tibi secessi, tecum penetrale retractans 

consilium, quare nec carmine curro Phalaeci 

nec trimetro Pario nec, qui pede fractus, iambo, 5 

fortiter irasci didicit duce Clazomenio. 

haec metra quin etiam, quondam quae milia lusi 

primaque Romanas docui contendere Grais 

et salibus uariare nouis, constanter omitto 

teque, quibus princeps o facundissima calles, 10 

aggredior: precibus descende clientis et audi. — 

dic mihi, Calliope: quid nunc pater ille deorum 

cogitat? an terras ad patria saecula mutat 

quasque dedit quondam torpentibus, eripit artes? 

nosque iubet tacitos et iam rationis egentes, 15 

non aliter primo quam cum surreximus aruo, 

glandibus et purae rursus procumbere lymphae? 

an reliquas terras oonseruat amicus et urbes, 

uerha heroicum Sulpiciae carmen ex Uolaterrano addidi^ Sulpitia incipit V j de 
P uide p, 6. II 2 detexere pacis Hemaius || 3 secessit V \\ ^ neque V | Pha- 
laeci Schlaegerua : phaleco V phaleuco .P || 5 Pario acripai: iambo P V | iam- 
bo acripai: eodem P V nec tiim. nec qui fractus pede iambus eodem Lach- 
mannua || 6 didicit Uinetna : discit P F |j 7 haec metra acripai : caetera P V \ 
quondam quae Hemaiua : quod denique P V quot denique mollia Burmannus jj 
8 Romanas Uinetua: Romanos PF | graiis P F || 10 oJahniua: et P F | es 
facundissima collis Scioppiua fac. polles Burmannua || 12 nunc acripai: non P 
nam F || 18 ad acripai: et P F in Heinaiua j pristina saec. Boeuenua. j| 14 tor- 
pentibus acripai: monentibus P F maioribus Pordanua maerentibus Bvheriua 
iam gentibus Hemaiua morientis lahniua mortalibus Hoeuenua || 15 etiam PF| 
tacitas P | egenos P jj 16 aeuo Auancwa || 17 procumbere Pitkoeua: procur- 

sed genus Ausonium Romlique extirpat alumnos? 

quid? reputemus enim: duo sunt, quibus extulit ingens 20 

Roma caput: uirtus belli et sapientia pacis. 

sed uirtus, agitata domi, it socialibus armis 

in freta Sicaniae et Carthaginis excidit arces 

caeteraque imperia et totum simul abstulit orbem. 

deinde, uelut stadio uictor qui solus Achaeo 25 

languet ecus, set enim immota uirtute fatiscit, 

sic itidem Romana manus, contendere postquam 

destitit et pacem longis frenauit habenis, 

ipsa domi leges et Graia inuento retractans, 

omnia bellorum terra quaesita mari que 30 

praemia consilio et molli ratione regebat. 

stabat in his (neque enim his poterat constare sine ipsis): 

haut frustra • Ueneri mendaxque Diespiter olim 

'imperium sine fine dedi’ dixisse probatur, 

* 

nunc igitur, qui rex Romanos inperat inter, 35 

— non trabs, sed trico prolapsus et ingluuie albus — 
et studia et sapiens hominum nomenque genusque 
omnia abire foras atque urbe excedere iussit? 
quod facinus!' Chiorum olim ecce petiuimus urbes, 

( 

rere || 19 Romlique Scioppius: Romulique PV Remulique Scaliger Romi- 
que Pithoeui Romaeque Bootiu» Kemoraeque lahniui | extirpat icripai: extar- 
bat PV ^ 22 it acripsi: et P F jj uu. 20. 21. 22 w PF poat 16 extant^ 
transpot. Umetus. | 23 excidit scripai: exilit PV exiit Pithoeua exciit JLach- 
mannua | artes V || 25 uelit P | stadio Tomaeaiana : stadio P V | acheo P || 
26 ecus set enim immota acripat: et immota secum PV senio Heinaiua segnis 
Frarikcnma | fatiscit Scaliger: facessit P F || 32 enim his acripat: enim P F || 
33 haut Cannegieterua : aut PF at Puheriua | Ueneri Burmannua: uxori P F || 
35 nunc aliter Cannegieterua \ rex Romanos Douaa: res Romanas PF | imperat 
Scaliger: inferat P F temperat impar Buheriua || 36 non trabs sed trico acripat: 
non trabe sed tergo PF in rabiem tetre Buheriua non trabe sed tigri Canne- 
gieterua { ingluuie alui Scrmeriua |j 39 quod facinus acripai: quid facimus P F | 

ut Romana foret magis his instructa magistris: 40 

nunc, Capitolino ueluti turbante Camillo 

censibus et trutina Galli fugere relicta, 

sic nostri palare senes adiguntur et ipsi 

ut ferale suos onus exportare libellos. 

ergo Numantinus Libycusque errauit in isto 45 

Scipio quod Rhodio creuit formante magistro? 
caeteraque illa manus bello facunda secundo? 
quos inter prisci sententia dia Catonis 
scire adeo magni fecisset, utrumne secundis 
an magis aduersis staret Romana propago. 50 

scilicet aduersis! nam, cum defendier armis 
suadet amor patriae et paritura penatibus uxor, 
conuenit (ut, uespis cum apium domus arce Monoeci 
'' turbatur j concurrit atrox glomerataque regem 53 ^ 

turba tegens strictis per lutea corpora telis); 
ast ubi res secura redit, oblita laborum 55 

plebs patresque una somno moriuntur obeso: 

Romulidarum igitur longa et grauis exitium pax. — 

Graiorum olim ecce petiuimns tcripsi: Graios hominumqae relinquimus P V 
Graiorum hominuitine reliquimus Cannegieterus Graios olim requisiuimus urbi 
lahnius | 40 foret manus Burmannus Jj 41 nunc Scaliger: non P V j Capi- 
tolinis Bitherius , improniso Withqfius (j 42 censibus Wit^ofius : ensibus P V 
lancibus nesdoqui » , mercibus Buherius (] 43 Senis V \ adiguntur tereti : di- 
cuntur P F (j 44 suos onus Scaltger : suo sonus P V | exportare Burmannus : 
extirpare PV [j 45 Numantinus Libycusque Tomaesiana: numantinas liby- 
casque P F || 46 quod Cannegieterus: qui PF | 47 caeteraque PV: cetera 
et edd. | foecunda Auancius Q 49 adeo Pithoeus : deos P F deis lahnius { 
fecit, sed Uonckms J) 61 deffendier P j) 62 paritura scripsi: captiua PF || 
63 cum apium scripsi: quarum P F apium Caruttius | Monoeci scripsi: mo- 
netae P monente F |j uersum 63 speciminis gratia addidi: om, P F || 66 res 
L. Mudlerus: apes PF spes %tel pax uvlgo | laborum JIeinsius: suorum F 
fauorum P {] 66 patresque Dousa : firaterque P F materque Pithoeus (| 67 longa 

hoc fabella modo pausam facit, optima, posthac, 

Musa, uelim moneas, sine qua mihi nulla uoluptas 

uiuere: uti quondam dum Lydis Smyrna peribat, 60 

nunc itidem migrare libet? uel denique quiduis 

tu dea quaere aliud: tantum Komana Caleno 

moenia ineundos pariterque auerte Sabinos. 

haec ego, tum paucis dea me dignatur et infit: 

'pone metus saeuos, cultrix mea: summa tyranno 65 

ecce instant odia et nostro periturus honorest. 

nara laureta Numae fontisque habitamus eosdem 

et comite Egeria ridemus inania coepta. 

uiue, uale! manet hunc pulchrum sua fama dolorem: 

Musarum spondet chorus et Romanus Apollo*. 70. 


lam quaerendum est de opusculi auctore, extant duo Mar- 
tialis epigrammata [X 35 et 38], in quibus Sulpiciae, poetriae 

f 

nobilissimae, cum Caleno marito tria lustra felicissime peracta 
multis praedicat, huius igitur Sulpiciae quin carmen nostrum 
sit, non dubitauere uiri docti, mihi prorsus aliter res se ha- 
bere uidetur. licet enim poema iam plurimis sordibus purga- 
tum non ita sit malum ut nonnulli uoluerunt, tamen a Martia- 
lis tempestate plane alienum censendum est. non urgeo, ua- 
ticinium illud [u. 66] de Domitiani morte uicina multo facilius 

est granis exitio Carmegieterui |j 68 hoc PUhoeus : hac P V haec Scaliger || 
60 nita est ut SchUtegerus | dum Lydis Smyrna scripsi: Smyrnalibnsque PV 
Lydus (Lydis Ueinsius Lyde Schlaegerus) dum Smyrna Pithoeus | 61 mene 
itidem Withqfius nosne it. Bxiherius ] libet scripsi: uelit PV uelis Burman- 
nus uelint Tomaesiana {] 62 tu Heinsius: ut PV y 63 facundos V | aduerte 
Scaltger pariter ne obuerte Bvherius | 64 dignatur et infit Pithoeus : dignarier 
infit P V dignarier istis Wiihofius || 66 saeuos scripsi: aequos P F y 66 ecce 
Heinsius (uel hinc): haec PV | honore est P F in ore est Buherius | 67 fon» 
teisque F | 69 sua Pithoeus : tua P F || finiunt Sulpitiae dicta subscribunt P V, 

potuisse posteriore tempore quam illo imperante fieri: certis- 
simum utique argumentum est sermo, quo conscriptus est li- 
bellus, latinus. longe autem serius quam quo Sulpicia uiuebat 
aeuum uerbi retractandi [uu. 3 et 29] usus redolet, coarguit 
uox ^constanter" [u. 9], demonstrat illud priscae antiquitatis 
auctores imitandi studium Christianorum potissimum poeta- 
rum proprium [u. 50 ‘pausam facit"] et plebeia uox ‘palare" 
[u. 43] , conuincit denique Claudiani imitatio [u. 12]. ceterum 
hanc meam suspicionem firmare licet antiqui auctoris testi- 
monio. Fulgentius enim in mythologiarum praefatione haec 
scribit: ‘licet mulierum uerbalibus undis et causidici cedant 
nec grammatici mutiant, rhetor taceat et clamorem praeco 
compescat: sola est quae modum imponit furentibus, licet 
Petroniana subit Albutia. hac etenim alludente et Plautinae 
Saureae dominatus obdormit et Sulpicillae Ausonianae loqua- 
citas deperit Salustianaeque Semproniae, quamuis praesens 
sit Catilina, melos cantanti raucescit", hic in uerbis ‘neque 
Sulpicillae Ausonianae loquacitas" nulla, ut mihi roganti be- 
neuole affirmauit C. Bursianus, in codicibus differentia est, 
nisi quod Montepessulanus praue ‘ausoniana" exhibet, cum 
autem Sulpicilla quaedam in Ausonii operibus non commemo- 
retur*), Heinsius ‘sua Bissulae Ausonianae" emendauit simul- 
que omnem orationis aequabilitatem sustulit, nos qui probe 
tenemus , Sulpiciae uersus ex Ausonii quodam codice fluxisse 
[cf. supra p. 9] , iam antiquo tempore illos Ausonii operibus 
adnexos fuisse statuemus. Fulgentio igitur, qui deminutiuo- 
rum amore nimio flagrans altero quoque loco [myth. I p. 598] 
Sulpiciam a Martiale laudatam Sulpicillam vocat, huius libel- 
lum in Ausoniano codice a se repertum ipsi Ausonio tribuenti 
^ 

/ 

*) nam Fnlgentiam ad Ausonii nerba haec [p. 214 ed. Bipont.] ^prurire 
opusculum Sulpiciae , frontem caperare * (quae lahnius in testimoniis de Sui* 
picia afferre omisit) nullo modo posse spectare, ultro apparet. 

facile ueniam donabimus, nemo enim eo usque progredietur, 
ut reuera ab Ausonio, a cuius ingenio et scribendi ratione toto 
ut aiunt caelo distat, carmen nostrum compositum esse dicat 
ceterum notum est, quot spuriis corpus poematum Ausoniano- 
rum permixtum sit; cuius rei uel antiquissimus eius codex 
Uossianus praebet documentum [cf. A. Hiese, anth. lat. II 
praef. p. XVII]. nescio autem an nullum prudentius de car- 
mine nostro iudicium prolatum sit quam a Fulgentio, homine 
ceteroquin nugacissimo, nam loquacitatis crimen certe in totam 
istam praefationem [uu. 1 — 11] quadrat itaque ego sic statuo, 
poematium nostrum non multo post Ausonii tempus compositum 
esse a tirone quodam, qui lectis Sulpiciae opusculis (ea. enim, 
ut Ausonii, Sidonii Apollinaris, Fulgendi testimonia docent, 
semper in fauore hominum erant) summum eius in maritum 
amorem depingere et ipse cupiens egregiam in Domitiani de 
philosophis abigendis edicto ansam nactus sibi uideretur. hoc , 
enim carminis esse summum, ut Calenus tutus euadat a tyranni 
insidiis, supra demonstrauknus. idem autem tiro gratiam fe- 
tui suo apud homines conciliaturum se putauit metrum adhi* 

p 

bendo heroicum, quippe quo Sulpicia alias non usa esset 
hinc et uaniloquum illud exordium [uu. l'— 11] et ipsam illam 
inscriptionem ‘heroicum Sulpiciae caiinen' repetemus. 


f ' 



lenno, typis Fr. Frotamanni. 

